open-index/open-wikipedia-markdown huggingface dataset:
Тарс

**Тарс** (турски: *Tarsus*) — град во Турција, во покраината Мерсин, оддалечен 20 километри од Средоземното Море.

## Историја
мини|Стариот дел на Тарс

Денешниот Тарс се наоѓа на истото место како и стариот град. По распадот на империјата на Александар Македонски, Тарс влегол во составот на Селевкидското Царство. Тој бил напреден град, зашто, според зборовите на Ксенофонт, се наоѓал во „голема, прекрасна долина со доволно вода, а полна со секакви дрвја и лозја; а раѓа и мешунки, просо, пченица и јачмен“ (Xen. *Anab*. I 2, 22), а Јулиј Цезар го опишал како „Oppidum fere totius Ciliciae nobilissimum fortissimumque“. Во хеленско-римскиот период, Тарс бил важен центар на стоичката школа и во него работеле неколку философи-стоичари, како: Атенодор Кордилион, Атенодор од Канана, а според некои извори и Хризип бил од Тарс. Географот Страбон вака го опишал негувањето на философијата во Тарс: „Тамошните жители ревносно ја негуваат Философијата како и сите други општи науки, така што ги надминуваат не само Атина и Александрија туку и секое друго место кое би можело да се спомене и во кое има училиште и философска настава. Но, разликата е само во тоа што оние кои во Тарс се занимаваат со наука сите се домашни луѓе, а туѓинците не доаѓаат лесно; Таршаните не остануваат таму, туку одат во туѓина заради усовршување и кога ќе го довршат своето образование, често остануваат во туѓина, така што само малкумина се враќаат... Освен тоа, Тарс има многу жители и е моќен, зашто зазема положба на метропола. Од тамошните луѓе, стоичари биле Антипатар, Архедем и Нестор, потоа двајца Атенодора, од кои оној со прекарот Кордилион, веќе како стар човек живеел во куќата на Марк Катон и кај него умрел, а другиот, Сандоновиот син, му бил учител на царот Август и стекнал голем углед, а потоа, веќе остарен, се вратил во татковината и го оборил тогашниот устав според кој, покрај другите, со градот лошо управувал особено Боет, колку лош поет, толку и лош граѓанин, но поради ласкањето на толпата многу моќен... Во таа положба Атенодор го затекнал градот, и тој некое време се трудел со аргументи да го преобрати не само Боет, туку и неговите следбеници; но кога тие никако не се откажувале од нивното самоволие, тој се послужил со слободата која му ја дал царот, па ги истерал осудувајќи ги на прогонство... Тие луѓе, беа, значи, стоичари... Особено Рим може да покаже многу научници родени во овој град, зашто тој е полн со Таршани и Александринци. Ете, таков е Тарс“ (XIV 673, 12-675, 25).

Исто така, треба да се истакне дека од Тар спотекнувал и св. Павле, кој за себе кажува: „Јас сум човек Евреин од Тарс, граѓанин на познатиот град во Киликија“ (*Act*. *apost*. 21, 39). Поради тоа, Тарс уживал голем углед кај христијаните.

## Наводи

Категорија:Градови во Турција
Категорија:Мерсин
Категорија:Археолошки наоѓалишта во Турција
Категорија:Киликија
Категорија:Градови од Новиот завет
Васил Цветковски

**Васил Тодоров Цветковски** ( во  —  во ) — македонски партизан, борец за слобода на Македонија и учесник во НОВ.

Потекнувал од земјоделско сиромашно семејство. Завршил основно училиште, а потоа се занимавал со земјоделство и сточарство. По ослободувањето на Скопје, на 22 ноември 1944 година, стапил во Треттата македонска ударна бригада. Со неа заминал на Сремскиот фронт и учествувал во завршните операции за ослободувањето на Југославија. Претходно со успех ја совладал тримесечната воено - стручна обука. На 12 април 1945 година во битката на регионот на Шид - Товарник, храбро загинал. Бил закопан некаде меѓу Шид и Товарник, а подоцна неговите посмртни останки биле пренесени во неговото родно село, Миладиновци.

## Наводи


Категорија:Учесници во НОБ
Блажо Чековиќ

**Блажо Ацо Чековиќ** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно семејство. Завршил основно училиште, а потоа се занимавал со земјоделство и чување на добиток. Во неговото село во 1941 година бил формиран, а и дејствувал Првиот скопски партизански одред. Од друга страна бугарскиот фашистички окупатор во овој крај спроведувал невиден терор. Затоа, кога бил повикан на отслужување на воениот рок во бугарската фашистичка армија, одлучил да стапи во партизански одред, меѓутоа не можел да се поврзе со партизаните. По шест месеци дошол на отсуство ѝ во почетокот на 1942 година на враќањето со воз за Бугарија, се симнал на Нишката железничка станица и по долги распрашувања се поврзал со партизаните. Учествувал во борбите на партизанскиот одред и се покажал како добар и совесен борец. Истата година храбро загинал, во борбите против Германците и домашните предавници. Бил закопан на местото каде што загинал.

## Поврзано

* Танаско Чековиќ

## Наводи


Категорија:Учесници во НОБ
Танаско Чековиќ

**Танаско Перо Чековиќ** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно семејство. Завршил основно училиште во селото, а подоцна се занимавал со обработување на земјата и чување добиток. Во септември 1944 година во Кучевиште била формирана Шеснаесеттата македонска ударна бригада. На денот на формирањето и тој стапил во Бригадата. Со неа учествувал во многубројните борби против балистите и германските моторизирани колони во Качаничката Клисура, како и во ослободувањето на Скопје. Потоа со Бригадата заминал на Косово и учествувал во акциите за ликвидирање на одметнатите балистички банди. По извршувањето на оваа задача заминал на Срем. На 12 април 1945 година во пробивот на фронтот,  храбро загинал. Бил закопан на местото каде што загинал.

## Поврзано

* Блажо Чековиќ

## Наводи


Категорија:Учесници во НОБ
Недељко Шариќ

**Недељко Саво Шариќ** ( во  —  во ) — македонски и југословенски партизан, борец за слобода на Македонија и Југославија, учесник во НОВ.

## Животопис
По завршувањето  на основното училиште и гимназијата се запишал во воената академија. Служел во бившата југословенска војска, како активен офицер. По капитулацијата на стара Југославија заминал од Македонија и уште во 1941 година стапил во Љубљанскиот партизански одред. Две години учествувал во тешки вооружени борби против окупаторските и квинслшките единици. Во борбите се истакнал како храбар борец и добар раководител, бидејќи бил Командант на партизанските единици. Во 1943 година храбро загинал во борбите против окупаторските единици.

## Наводи


Категорија:Учесници во НОБ
Санде Шарков

**Санде Димов Шарков** ( во  —  во ) — македонски партизан, борец за слобода на Македонија и учесник во НОВ.

## Животопис
Завршил основно училиште. Бил мобилизиран во бугарската фашистичка армија. Во септември 1944 година избегал од бугарските единици и заминал во партизани во Кумановските планини. Учествувал во борбите против германските фашистички единици на Страцин. Во таа борба бил тешко ранет. Потоа бил испратен во родното село на лечење, но од последиците на раните починал во 1945 година.

## Наводи


Категорија:Учесници во НОБ
Никола Шекеров

**Никола Бојков Шекеров** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно семејство. Завршил основно училиште во селото, па се занимавал со земјоделство. Како младинец бил симпатизер на Народноослободителната борба, во која активно се вклучил во 1944 година. Собирал храна, муниција и други потребни работи за партизанските единици. Во средината на септември 1944 година стапил во Шеснаесеттата македонска ударна бригада, со која се борел на тој терен. Во составот на Бригадата учествувал против балистите на падините на Скопска Црна Гора и во дејствијата против Германците во Качаничката Клисура. По ослободувањето на Македонија во составот на истата Бригада заминал во Војводина. Учествувал во пробивот на Сремскиот фронт. Во борбите против Германците и усташите на 16 април 1945 година, храбро загинал кај селото Будровци. Бил закопан на местото каде што загинал.

## Наводи


Категорија:Учесници во НОБ
Вифелштеде

**Вифелштеде** (; ) — општина во округот Амерланд, во сојузната покраина Долна Саксонија, Германија. Се наоѓа помеѓу градови Олденбург и Фарел.

## Географија
### Општински единици

Општината Вифелштеде се состои од местата Бокел, Борбек, Конефорде, Дингсфелде, Дрингенбург, Гриштеде, Хајдкамп, Херенхаузен, Холен, Хуленхаузен, Лее, Мансхолт, Метјендорф, Молберг, Нојенкруге, Нутел, Офенерфелд, Шполе, Венерфелд, Вемкендорф, Вестерхолтсфелде и Вифелштеде.

### Соседни општини

Соседни општини/градови/окрузи на Вифелштеде се следниве:

* Бад Цвишенан (округ Амерланд)
* Фризија (округ)
* Олденбург
* Раштеде (округ Амерланд)
* Вестерштеде (округ Амерланд)

## Знаменитост

Евангелистичко-лутеранската црква „Св. Јоханес“ во Вифелштеде е најстарата камена црква во областа Амерланд. Црквата била отворена во 1057 година.

## Познати луѓе
* Рудолф Бултман (1884-1976) — лутерански теолог и професор

## Наводи

## Надворешни врски

Категорија:Амерланд
Категорија:Општини во Долна Саксонија
Стефан Цветковски

**Стефан Цветковски** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од бедно печалбарско семејство. Завршил основно и вечерно училиште во Дебар. Материјалните услови не му овозможувале да го продолжи образованието, па затоа работел како келнер во Дебар. Во 1936 година со родителите се доселил во Скопје. Работел како помошник ложач на парното греење во една зграда, а потоа како трговски помошник при една акционерска фирма од Загреб. Во фирмата се запознал со човек кој го упатило во напредното движење. Под влијанието на истиот, како и под влијание на неговиот постар брат, кој исто така бил член на КПЈ, целосно се вклучил во борбата на работничката класа пpотив ненародниот режим. Бил примен за член на СКОЈ, а во 1941 година и во редовите на КПЈ. Во станот на двајцата браќа се одржувале партиски состаноци. Истиот служел и за засолнување на илегалци и слично. Со нивна помош била создадена широка мрежа на млади активисти. Во почетокот на 1945 година неговиот стан бил провален и во него биле затворени Благоја Давков, Бранко Урдаревски и некои други активисти. Меѓутоа, тој не бил затворен бидејќи во таа рација не се наоѓал во станот. Известен за провалата и затворањето, веднаш преминал во идегалство и продолжил со ненамалено темпо да ги извршува партиските задачи. Воениот суд што им судел на затворениците, го осудил во отсуство и него, со смртна казна. Била распишана и потерница со награда од сто илјади лева, за лицето што ќе го предаде. Во втората половина на 1943 година, тој заминал во партизанскиот одред во Западна Македонија. По директива на Партијата заминал на албанска територија, каде извесно време работел. Учествувал во борбите за ослободувањето на Дебар и во организирањето на Македонско-албанскиот одред кој влегол во составот на Првата македонско-косовската бригада. Во почетокот на 1944 година се вратил во Скопје ѝ повеќе од четири месеци работел илегално. Во април истата година одново заминал на ослободената територија на Македонија. Учествувал во мајската офанзива против бугарските фашистички сили, во редовите на Треттата македонска ударна бригада. Во јуни 1944 година, тој одново живеел илегално во Скопје. Исцрпен од големите напори на илегалната работа и партизанскиот живот, починал на 7 октомври 1944 година, без да го дочека ослободувањето на Македонија.

## Наводи


Категорија:Учесници во НОБ
Александар Шепеленко

**Александар Глигорије Шепеленко** ( во  —  во ) — македонски партизан, борец за слобода на Македонија и учесник во НОВ.

## Животопис
Во Скопје се доселил во 1936 година. Завршил основно и вечерно занаетчиско училиште. Потоа изучил за машино-бравар. Работел во пиварницата во Скопје, а подоцна се вработил во рудникот Злетово, од каде заминал во партизани. Кон крајот на 1944 година стапил во Треттата македонска ударна бригада, со која учествувал во пробивот на укрепените германско-усташки позиции на Сремскиот фронт, кај Шид-Товарник. Во една од тие борби против непријателот, храбро загинал. Бил закопан на самото место каде што загинал.

## Наводи


Категорија:Учесници во НОБ
Димо Шилков

**Димо Павлев Шилков** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од изразито сиромашно семејство. Завршил основно училиште во селото, а подоцна се занимавал со земјоделство. На 12 септември 1944 година стапил во Шеснаесеттата македонска ударна бригада, со која учествувал во сите борби против балистите кои вршеле притисок на Скопска Црна Гора. Учествувал и во уништувањето на балистичките банди и нивното разоружување на Косово. По ослободувањето на Македонија со XV македонски корпус учествувал во завршните борби за ослободување на земјата. При пробивот на Сремскиот фронт, во април 1945 година, бил ранет кај Врпоље. Бил пренесен во болница, која подоцна бил заробена од силни германски и усташки сили. Заедно со другите ранети борци бил ѕверски убиен. Бил закопан на местото каде што загинал.

## Наводи


Категорија:Учесници во НОБ
Душан Шишков

**Душан Лазов Шишков** ( во  —  во ) — македонски партизан, борец за слобода на Македонија и учесник во НОВ.

## Биографија
Потекнувал од сиромашно семејство. Завршил основно училиште во селото, а потоа, поради слабата материјална состојба се преселил во Скопје, каде станал општ работник. Уште како младинец бил вклучен во ослободителното движење и активно го помагал подготвувањето на оружената борба против непријателот. Во почетокот на 1944 година поради пројавената активност за Народноослободителното движење, бугарската полиција го затворила, но тој успеал да побегне. Заминал во Треттата македонска ударна бригада со која учествувал во Мајската офанзива против силните бугарски воени и полициски фашистички единици. При нападот на Бригадата на Кратово, храбро загинал. Бил закопан на местото каде што загинал.

## Наводи

Категорија:Жртви на Бугарската окупација на Македонија во Втората светска војна
Категорија:Учесници во НОБ
Раде Шишков

**Раде Миров Шишков** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно семејство. Завршил основно училиште, а потоа се занимавал со земјоделство. Подоцна се преселил во селото Глуво, Скопско. Со навлегувањето на балистите во овој крај и доаѓањето на Шеснаесеттата македонска ударна бригада, стапил во нејзините редови на 10 октомври 1944 година. Учествувал во борбите против балистите и Германците во Скопска Црна Гора и во Качаничката Клисура. По ослободувањето на Скопје, заминал со Бригадата во Косово, за ликвидирање на преостанатите балистички банди. На 12 април 1945 годинa веќе бил учесник во пробивот на Сремскиот фронт. Загинал на 16 април 1945 година во една битка за ослободувањето на Винковци. Неговите посмртни останки биле пренесени и закопани во Глуво.

## Наводи


Категорија:Учесници во НОБ
Јосиф Шурна

**Јосиф Шурна - Скипо** ( во  —  во ) — македонски партизан од еврејско потекло, борец за слобода на Македонија и учесник во НОВ.

## Животопис
Завршил основно и вечерно училиште. Потоа изучил занает. Работел во Скопје како лимар. Се дружел со напредни работници и рано пристапил кон напредното движење. Бил активен учесник во културно-уметничките друштва. Имал пријатен глас и пеел на младинските приредби, како ѝ преку радио Скопје. Под теророт на бугарската полиција во 1942 година се засолнил во Гостивар. Таму се поврзал со Народноослободителното движење и набргу заминал во партизани. Во редовите на Првата македонско-косовска ударна бригада стапил уште при нејзиното формирање, во декември 1943 година. Бил учесник во сите борби на Бригадата, а особено на Кленоец, Пресек, Буковиќ и други места. Во нападите за ослободување на Кичево се истакнал со својата храброст. Во последниот напад на Кичево бил заробен од балистите, но успеал да им избега и пак да ѝ се приклучи на Бригадата. Покрај учеството во оружените судири, имал изразит талент за организирање на културно-забавен живот. Благодарејќи на тоа, биле приредувани настапи за партизаните и населението на ослободената територија. Со Бригадата учествувал и во Богомилскиот марш, од 31 јануари до 14 февруари 1944 година. Во сите борби бил пушкомитралезец ѝ се наоѓал на најисутрените позиции. Особено се истакнал во борбите на реката Треска, кај Кичевско. По враќањето од Богомилскиот марш ја водел својата последна борба кај Велмеј, Охридско. Одејќи во претходница, сретнал силни бугарски единици. Успеал да ги задржи и да ѝ овозможи на Бригадата да се развие, истовремено нанесувајќи му катастрофални загуби на непријателот. Во овие борби храбро загинал, во мај 1944 година.

Една улица во скопската населба Чаир е именувана по него.

## Наводи


Категорија:Жртви на Бугарската окупација на Македонија во Втората светска војна
Категорија:Учесници во НОБ
Категорија:Македонски Евреи
Милица Мандиќ

**Милица Мандиќ** (, р. 6 декември 1991, Белград) — теквондистка од Србија. Освоила златен медал на Летни олимписки игри 2012 и 2020. Прогласена е за светски шампион за 2017 година.

## Наводи

## Надворешни врски

* TaekwondoData

Категорија:Родени во 1991 година
Категорија:Луѓе од Белград
Категорија:Српски спортисти
Категорија:Теквондисти
Категорија:Живи луѓе
Упад во американскиот Капитол (2021)

На 6 јануари 2021 година, илјадници поддржувачи на американскиот претседател Доналд Трамп беа во главниот град Вашингтон, за да протестираат против резултатите од претседателските избори во 2020 година. Присутните на митингот имаа можност да слушнат неколку соработници на Трамп, а потоа и самиот претседател. Трамп им повтори на своите поддржувачи дека изборите се наместени и ги насочи да се упатат кон Капитол — зборно место на Конгресот на САД и седиште на законодавната гранка на федралната влада на САД — каде Конгресот ги броеше гласовите на Изборниот колегиум за да го потврди новиот претседател на Соединетите Американски Држави. Протестите пред зградата прераснаа во немири во кои беше нападната полицијата, а бунтовниците успешно упаднаа во зградата.
Едевехт

**Едевехт** (; ) — општина во округот Амерланд, во сојузната покраина Долна Саксонија, Германија. Се наоѓа на 18 километри западно од слободниот град Олденбург.

## Географија
### Местоположба

Главното место се наоѓа 18 километри западно од градот Олденбург.

Низ местото поминува потокот Ауе, кој доаѓа од Цвишенанското Езеро, како и потокот Фене, кој се влива во Ауе во местото Остершепс.

### Општински единици

Општината Едевехт се состои од 15 општински единици. Норд Едевехт I и Норд Едевехт II го образуваат главното место, каде се наоѓа општинската управа и црквата.

Во општината Едевехт влегуваат следниве единици:

* Фридрихсфен Норд
* Фридрихсфен Зид
* Хисбаке
* Једело I
* Једело II
* Клефелд
* Клајн Шарел
* Норд Едевехт I
* Норд Едевехт II
* Остершепс
* Портслоге
* Зидорф
* Зид Едевехт
* Вестершепс
* Вилдело
* Витенберге

### Соседни општини

Општината Едевехт се граничи со три града и четири општини. Тука се Апен, Вестерштеде и Бад Цвишенан од округот Амерланд, слободниот град Олденбург, општината Варденбург од округот Олденбург и општините Безел, Фризојте и Барсел од округот Клопенбург.

## Историја

Едевехт бил место на тешки борби во текот на последните седмици од Втората светска војна. Доаѓајќи од Фризојте на југ, на 17 април 1945 година канадските трупи го освоиле Едевехт во тешка борба куќа по куќа против фанатичните германски паравоени единици, како и други војници.

## Познати луѓе
* Хајн тен Хоф (1919-2003) — боксер

## Наводи

## Надворешни врски

Категорија:Амерланд
Категорија:Општини во Долна Саксонија
Од другата страна на надежта

**„Од другата страна на надежта“** (фински: *Toivon tuolla puolen*) — финско-германски филм од 2017 година, во режија на Аки Каурисмаки (Aki Kaurismäki), кој е автор и на сценариото. Главмите улоги ги играат: Шерван Хаџи (Sherwan Haji), Сакари Куосманен (Sakari Kuosmanen), Илка Којвула (Ilkka Koivula), Јане Хитjајнен (Janne Hyytiäinen) и Нупу Којву (Nuppu Koivu). Филмот има освоено повеќе награди, меѓу кои и две награди на 67. издание на Берлинскиот филмски фестивал (за најдобра режија и „Сребрена мечка“). По завршувањето на филмот, Каурисмаки изјавил дека повеќе нема да режира. 

## Синопсис
Валдемар, поранешен трговски патник, добива пари на покер, купува ресторан и почнува да се занимава со угостителство. Бегалецот од Сирија, Халед, илегално влегува во Финска во потрага по својата сестра и бара азил, а откако го одбиваат, тој бега и се крие во близината на ресторанот на Валдемар, кој решава да му помогне на бегалецот... 

## Наводи

Категорија:Филмови од 2017 година
Категорија:Филмски комедии
Категорија:Фински филмови
Категорија:Германски филмови
Категорија:Филмови на фински јазик
Категорија:Филмови на Аки Каурисмаки
Категорија:Филмови со Шерван Хаџи
Категорија:Филмови со Сакари Куосманен
Категорија:Филмови со Илка Којвула
Категорија:Филмови со Нупу Којву
Категорија:Филмови со чие дејствие се одвива во Финска
Бахреин на Летните олимписки игри 2004

**[[Бахреин]]** учествувал на **[[Летни олимписки игри 2004|Летните олимписки игри 2004]]** во Атина, Грција, од 13 до 29 август 2004 година.

## Атлетика
Спортистите од Бахреин имале постигнато квалификациски стандарди во следните атлетски дисциплини (најмногу до 3 спортисти во секоја од дисциплините според „А“ стандардот и 1 според „Б“ стандардот“).

; Мажи

; Жени

;;; Клуч
;;* **Белешка** - Дадените дисциплини се за групната фаза на спортистот
;;* **П** = Квалификувани за следната фаза
;;* **q** = Квалификуван за следната фаза како најбрз губитник *или*, на теренски настани, по позиција без постигнување на квалификациската цел
;;* **NR** = Национален рекорд
;;* N / A = Фазата не е применлива за настанот
;;* Bye = Од спортистот не се бара да се натпреварува во фаза

## Едрење

; Отворено

**М** = трка за медали; **OCS** = На страната на почетната линија; **DSQ** = Дисквалификуван; **DNF** = Не заврши; **DNS** = Не започна; **RDG** = Дадена отштета

## Стрелаштво
; Мажи

## Пливање
; Мажи

; Жени

## Наводи

## Надворешни врски

*Официјален извештај на XXVIII олимпијада

2004
Категорија:Земјите на Летните олимписки игри 2004
Раштеде

**Раштеде** (; ) — општина во округот Амерланд, во сојузната покраина Долна Саксонија, Германија. Се наоѓа на 12 километри северно од слободниот град Олденбург и околу 25 километри од Северното Море.

## Географија

Раштеде се наоѓа на источниот раб од Олденбургер Гест, кој продолжува во округот Везермарш.

### Општински единици

Кон општината Раштеде припаѓаат следниве 27 места:

### Соседни општини

Соседни општини се Вифелштеде (округ Амерланд) на запад, Фарел (Фризија) на север, Јаде (округ Везермарш) на североисток, Овелгене (округ Везермарш) на исток, Елсфлет (округ Везермарш) на југоисток и слободниот град Олденбург на југ.

## Познати луѓе

* Херман Шуслер (1842-1919) — инженер и градител на брани
* Август (голем војвода на Олденбург) (1783-1853) — голем војвода на Олденбург
* Кристијан (војвода на Олденбург) (р. 1955) — војвода на Олденбург

## Галерија


Податотека:Rastede, St. Ulrich, 2019-10 CN-05.jpg|Црквата „Св. Улрих“ во Раштеде
Податотека:Rastede, Schloss, 2019-10 CN-03.jpg|Замок Раштеде
Податотека:Bahnhof Rastede.JPG|Железничката станица
Податотека:Rastede, Alte Turnhalle, 2019-10 CN-01.jpg|Старата спортска сала


## Наводи

## Надворешни врски

Категорија:Амерланд
Категорија:Општини во Долна Саксонија
Драган Шопкин

мини|Спомен-плоча од НОБ во Бањани, на која се наоѓа името на Драган Шопкин
**Драган Перов Шопкин** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно семејство. Основно училиште завршил во селото, а потоа се занимавал со земјоделство, а времено и со чување на добиток. По ослободувањето на Скопје стапил во Шеснаесеттата македонска ударна бригада. Со неа заминал на Косово за дефинитивното ликвидирање и разоружување на балистичките банди. Од Косово заминал во Војводина, каде учествувал во пробивот на Сремскиот фронт. Од воените напори се разболел, по што бил испратен на домашно лекување. Починал во Бањане во 1945 година, од последиците на болеста.

## Наводи


Категорија:Учесници во НОБ
Авганистан на Летните олимписки игри 2016

**[[Авганистан на Олимписките игри|Авганистан]]** на своето четиринаесетто учество на Летните олимписки игри во Рио де Жанеиро имале три учесника (2 мажи и 1 жена), кои се натпреварувале во два поединечни спорта.

Знамето на Авганистан на свеченото отворање на Олимписките игри 2016 го носел натпреварувачот во џудо Мухамед Тофик Бакши.

На овие игри спортистите од Авганистан не освоиле ниеден медал.

Атлетичарката Камија Јусуфи го соборила националниот рекорд на 100 метри.

## Спортисти

## Резултати по спортови
### 

Претставниците на Авганистан во атлетските натпреварување не исполниле норма за учество на Игрите, но го искористиле новото правило кое гласело ако еден Национален олимписки комитет нема ниту еден спортист  кој исполнил норма, да може да прати по еден спортист во машка и женска конкуренција, без оглед на постигнатите резултати. Ова овозможило секој НОК да има најмалку два претставника во атлетика на ЛОИ.

; Мажи

; Жене 

### 

; Мажи
Авганистанскиот џудиста Мухамед Тофик Бакши добил повик да се натпреварува во џудо, во полутешка категорија до 100 кг. 

## Наводи

## Надворешни врски

Категорија:Земји на Летните олимписки игри 2016
2016
Махо (плажа)

**Плажата Махо** е плажа на холандската страна на карипскиот остров Свети Мартин, на територијата на Свети Мартен. Познато е по тоа што е во непосредна близина на меѓународниот аеродром „Принцеза Јулијана“ и е популарна локација за туристите и набудувачите на авиони, кои ја посетуваат плажата за да гледаат авиони при последниот приод при слетување на аеродромот.

## Локација

## Наводи
Категорија:Врамена карта без назнака за OSM-однос на Википодатоците
Категорија:Плажи
Лозинка (расказ на М. Павиќ)

**„Лозинка“** — расказ на српскиот писател Милорад Павиќ. Првобитно, расказот е објавен во 1979 година, како дел од збирката „Руски 'рт“.

## Содржина
Раскажувачот постојано сонува советски војник кој пее една песна во која се споменуваат камшик, прстен и тамбура. Потоа, тој раскажува како таа песна имала пресудно влијание врз неговиот другар Никола Билјар, иако тој никогаш не ја слушнал: Уште од раното детство, Никола имал голема дарба за музика и кога наполнил седум години, родителите ангажирале учител, кој применувал необични методи на настава. Во октомври 1944 година започнале борбите за ослободување на Белград од германската окупација, а тогаш Никола добил тамбура како подарок од татко му. Во тоа време, окупаторската власт била во потрага по група илегалци чија лозинка била „прстен, камшик и тамбура“. Една недела, во станот на Никола дошол неговиот учител по музика, заедно со двајца полициски агенти, кои во неговата соба пронашле прстен, тамбура и камшик. Така, Никола бил уапсен и обесен на брегот на Дунав, а набргу, советските воници ја донеле песната за камшикот, прстенот и тамбурата во Белград, но Никола никогаш не ја слушнал.

## Наводи

Категорија:Руски 'рт
Оброк на полски начин

**„Оброк на полски начин“** (српски: *Обед на пољски начин*) — расказ на српскиот писател Милорад Павиќ. Првобитно, расказот е објавен во 1979 година, како дел од збирката „Руски 'рт“.

## Содржина
Додека студирал на конзерваториумот, раскажувачот добил задача да вежба еден камерен концерт, заедно со тројца други студенти, меѓу кои и виолинистот Манасија Јазаковиќ. Подоцна, раскажувачот ја напуштил музиката, но во 1934 година, кога умрел неговиот поранешен професор, тој отишол во Прага за да присуствува на концертот во чест на професорот Шевчик. Тогаш, раскажувачот го препознал Јазаковиќ, кој му се исповедал по концертот, раскажувајќи му дека живеел во Прага заедно со сестра му, а наспроти нив живеел млад човек - Јан Кобала. Набргу, сестра му почнала љубовна врска со Кобала, која наеднаш се прекинала. Тогаш, Јазаковиќ му станал љубовник на Кобала, а неговата сестра извршила самоубиство. Пред смртта, тој ја прашал сестра си за причината за смртта, но не добил одговор. Подоцна, во Краков, Јазаковиќ запознал еден доктор кој имал иста длабочина на очите како сестра му и занел дека со негова помош ќе дојде до бараниот одговор. Затоа, тој го поканил раскажувачот да појде со него во Полска и три години подоцна, во 1937 година, тие заминале во Краков. Таму, докторот ги одвел во еден замок каде ги пречекала непозната жена, која ги поканила да јадат. За време на оброкот, докторот и госпоѓата зборувале необично, а една нејзина реченица Јазаковиќ ја сфатил како одговорот на неговата сестра и веднаш избегал од замокот. Раскажувачот останал и набргу сфатил дека докторот и госпоѓата изговарале реченици од книгата „Ракопис најден во Сарагоса“ на Јан Потоцки. Затоа, тој заминал во Варшава каде Јазаковиќ веќе лежел на смртната постела, а кога умрел, раскажувачот му направил посмртна маска.

## Наводи

Категорија:Руски 'рт
Список на знамиња на Азербејџан

Ова се **знамиња на Азербејџан** кои се користат/ користеле на државно или локално ниво. За националното знаме, видете знаме на Азербејџан.

## Модерни знамиња

## Поврзано
* Знаме на Азербејџан

*
Трајко Белински

**Трајко Ангелков Белински** ( во  —  во ) — македонски партизан, борец за слобода на Македонија и учесник во НОВ.

## Животопис
Израснал во сиромашно селско семејство. Завршил основно училиште. Располагал со малку земја, па поради тоа чувал и добиток. Бил мобилизиран во бугарската фашистичка војска, но при првата можност што му се укажала, избегал ѝ им се приклучил на партизаните. Во февруари 1944 година стапил во Козјачкиот партизански одред. Учествувал во борбите против бугарските фашистички окупаторски единици. Во јуни 1944 година заедно со неколкумина партизани бил заробен од бугарската фашистичка војска. Сите заробени партизани, без да им се организира судски процес биле осудени на смрт. Неговиот партизански соборец Тодор Нешков бил жив запален, додека Трајко бил стрелан. Бил закопан на местото каде што бил стрелан.

## Поврзано

* Тодор Нешков

## Наводи


Категорија:Жртви на Бугарската окупација на Македонија во Втората светска војна
Категорија:Учесници во НОБ
Копакабана

**Копакабана** () е градска четврт во јужниот дил на Рио де Жанеиро познат по својата плажа долга 4 километри. Првобитниот назив на дистриктот бил Сакопенапа (), но после изградбата на капелата Девица од Копакабана во Боливија, променет бил во Копакабана. Копакабана е дел од Рио од 6 јули 1892 година.

Копакабана се наоѓа на самото крајбрежје и започнува од Авенијата Принцезата Изабел, а се завршува кај спасителската кула број 6 (*Posto Seis*), односно кај тврдината Копакабана. Во продолжение останала познатата плажа Рио Ипанема и Леблон. Самата плажа во Копакабана се протега од *Posto Dois* (спасителска кула број 2) до *Posto Seis* (спасителска кула 6).
Најголемиот концерт на светот се одржал во 1994 година на Кобакабана од страна на Род Стјуарт, а на него присуствувале повеќе 3 милиони луѓе. Ролингстонси и Раш исто така направиле повеќемилионски концерт на оваа плажа.

## Историја

## Надворешни врски

* Историја на Копакабана на португалски
* Историја на Копакабана на англиски
* Туристички Водич 
* Стара разгледница од Бразилл
* MaPilot Copacabana (en, pt, dt, fr, es)
## Галерија

File:Bairros de Copacabana e Leme, early 20th century.tif|thumb|Копакабана, во почетокот на 20 век
File:Copacabana Beach 1971.jpg|thumb|Копакабана плажата во 1971 година
File:Rio de janeiro copacabana beach 2010.JPG|thumb|Поглед на плажата Копакабана од Планината Шеќерна глава
Image:Calçadão de Copacabana.JPG|thumb|португалски тротоар бранови на плажата Копакабана]
File:Location map Rio de Janeiro Copacabana.png|thumb|Мапа на Копакабана
File:Copacabana Rooftop View.jpg|thumb|Копакабана во самрак
File:Rio New Year Fireworks.jpg|thumb|Огномет за време на прославата на Новата година
File:Copacabana Beach.jpg|thumb|right|Морски води на Копакабана

Категорија:Рио де Жанеиро
Категорија:Плажи
Црвениот календар

**„Црвениот календар“** (српски: *Црвени календар*) — расказ на српскиот писател Милорад Павиќ. Првобитно, расказот е објавен во 1979 година, како дел од збирката „Руски 'рт“.

## Содржина
Во среда, 25 октомври 1917 година, еден борец чека да започне нападот на Зимскиот дворец во Петроград. Тој го чита прогласот на Ленин, кој го зачудува, зашто во него се објавува дека дворецот е заземен, а членовите на Привремената влада се уапсени, иако тоа не е точно. Ноќта, борците го заземаат дворецот и ги апсат членовите на владата, но утредента, тој го чита владиниот весник во кој се соопштува дека владата работи вообичаено. Така, тој добива впечаток дека двата дена, среда и четврток, си ги промениле местата. Подоцна, додека борецот стои на барикадите, еден непријателски војник пука во него, а тој пак пука во непријателот. Додека се опоравува од раната, борецот го сфаќа изворот на таа збрка: болшевичкиот проглас поранил еден ден, а прогласот на владата задоцнил еден ден.

## Наводи

Категорија:Руски 'рт
Карамустафините синови

**„Карамустафините синови“** (српски: *Карамустафини синови*) — расказ на српскиот писател Милорад Павиќ. Првобитно, расказот е објавен во 1979 година, како дел од збирката „Руски 'рт“.

## Содржина
Карамустафа-бег, управник на областа во која се наоѓа Света Гора, е познат како немилосрден и насилен турски великодостојник. Тој е несреќен поради тоа што нема деца, но еднаш дознава дека во манастирот Хиландар расте лоза чии гроздови им помагаат на жените што не можат да забременат. За да се увери во тоа, тој ја испраќа својата кучка во манастирот и, навистина, таа се враќа со пород. Така, тој и неговата жена одат во близина на манастирот и набргу таа раѓа два сина, а тој ветува дека нив ќе ги испрати во манастирот. Подоцна, Карамустафа добива уште повеќе деца, а неговите првородени синови се истакнуваат во борбите, зашто не чувствуваат никаква болка. Кога синовите наполниле 17 години, бегот ги испраќа во манастирот, но калуѓерите не ги прифаќаат и така тие не стануваат монаси. Подоцна, едниот брат станува благајник во турската војска, додека другиот станува дервиш.

## Наводи

Категорија:Руски 'рт
Варшавскиот агол

**„Варшавскиот агол“** (српски: *Варшавски угао*) — расказ на српскиот писател Милорад Павиќ. Првобитно, расказот е објавен во 1979 година, како дел од збирката „Руски 'рт“.

## Содржина
Студентката Сташа Зориќ се сеќава на родната куќа во Белград, која била урната заради изградбата на една повеќекатница. Во една прилика, за време на излетот во близината на Врњачка Бања, Сташа го препознава во природата распоредот на собите од родната куќа, а потоа таквите визии ѝ се јавуваат постојано. Исто така, таа се сеќава на сликите со музички сцени, закачени на ѕидовите во нејзиниот дом. Подоцна, за време на одморот во Полска, Сташа ја посетува Варшава и на една улица здогледува куќа која е потполно иста како нејзината, само што распоредот на собите е спротивен. Зачудена од глетката, таа почнува да истражува и дознава дека куќата била реконструирана по сеќавањето на еден човек. Сташа го открива неговото име и оди во варшава со цел да се сретне со него. Таа доаѓа кај куќата малку порано и додека ги разгледува сликите, за првпат успева да го прочита нотниот запис од една слика. Во истиот миг, таа заборава сè, кога пристигнува човекот, таа се однесува грубо кон него и веднаш се враќа во Белград.

## Наводи

Категорија:Руски 'рт
Аксеаносилас

**„Аксеаносилас“** — расказ на српскиот писател Милорад Павиќ. Првобитно, расказот е објавен во 1979 година, како дел од збирката „Руски 'рт“.

## Содржина
Според преданието, во манастирот Жича имало седум врати, зашто секој владетел од лозата Немањиќ на своето крунисување отворал нова врата во манастирската црква. Само еден непознат владетел се обидел да влезе на постоечките врати, но не успеал и така не бил крунисан. Неговото име останало тајна која се чувала строго и неговото име не смеело ниту да се напише ни да се прочита. Според друго предание, околу 1379 година, во манастирот Жича живеел монахот Ефтимиј Спан за кого се сметало дека е бесполен, а кому еднаш му се прикажал Ѓаволот и го оплодил. Набргу, тој бил повикан од царската власт и му била дадена задачата да ја преведе поетската збирка која ја напишан непознатиот некрунисан владетел. Монахот ја прифатил работата, но видел дека книгата е празна. Затоа, почнал самиот да измислува песни, но работата му одела бавно и не успеал да ја доврши до предвидениот рок. Сепак, тој морал да ги предаде своите ракописи и веднаш бил осуден како заложник за идните генерации кои ќе го запишат и прочитаат името на некрунисаниот владетел. Така, тој бил осуден на смрт, а ноќта пред погубувањето насликал икона на која ги претставил ликовите на оној кој прв ќе го запише забранетото име и на оној кој ќе го прочита името. Во август 1979 година, авторот го посетил манастирот Жича и ја видел иконата насликана од Ефтимиј Спан. Истовремено, тој го донзал забранетото име и сфатил дека така ја исполнил причината за погубувањето на монахот пред шест векови. На крајот од расказот, авторот му соопштува на читателот дека забранетото име на некрунисаниот владетел е Аксеаносилас.

## Наводи

Категорија:Руски 'рт
Фризија (округ)

**Фризија** () — округ (*[[Окрузи во Германија|Landkreis]]*) во сојузната покраина Долна Саксонија, Германија. Административното окружно седиште е во градот Јефер.

Се граничи со (од југоисток надесно) окрузите Везермарш, Амерланд, Лер и Витмунд и со Северното Море. Градот Вилхелмсхафен е опкружен, но не е дел од округот.

## Географија

На исток округот се граничи со плиткиот Јадски Залив на Северното Море. Островот Вангероге, еден од Источнофризиските Острови, е дел од Фризија.

Жителите на Фризија инсистираат дека не се дел на Источна Фризија, иако е конфузно, бидејќи Фризија се наоѓа источно од Источна Фризија и географите ја сметаат Фризија за дел од таа област. Разликата има историски причини: Фризија била независна држава од 1438 до 1575.

Дел од округот влегува во Националниот парк Долносаксонско Ваденско Море.

## Историја

Областа била владеена од локални феуди до  век.

Во 1438 година во северниот дел на денешниот округ била основана Грофовијата Јефер. Источна Фризија оттогаш била сметана како непријателска територија и се случиле многу конфликти помеѓу Јефер и Источна Фризија во  и во  век. Последниот владетел на Јефер била Мари од Јефер, која владеела до 1575 година.

По нејзината смрт, Јефер станал дел од Олденбург, но Источна Фризија тврдела дека територијата била нејзина. Во следните децении, Источна Фризија се обидувала да ги блокира сите патишта помеѓу Јефер и Олденбург. Непријателството траела до почетокот на  век.

Од 1667 до 1793 година, Јефер бил ексклава на Анхалт-Цербст, а по наполеонската окупација најзападна ексклава на Прусија. Во 1818 година, Јефер повторно станал дел од Олденбург.

Јужниот дел на денешниот округ е Фризише Веде (*Friesische Wehde*, букв. „фризиски дрвја“), кој исто така поголемиот дел од времето бил на Олденбург. Оваа област подоцна го создала округот Фарел.

Округот бил основан во 1933 година со спојување на поранешните окрузи Јефер и Фарел под името „Фризија“. Во 1977 година бил распуштен и поделен помеѓу околните окрузи Витмунд и Амерланд. Распуштањето било прогласено за неуставно во 1979 година, бидејќи ги нарушило правата на поранешната држава Олденбург и округот повторно бил основан во своите стари граници во 1980 година.

## Грб

Лавот е од грбот на грофовите на Јефер, кој бил нивен симбол.

## Градови и општини

мини|300п|десно|Градовите и општините во округот Фризија

## Наводи

## Надворешни врски

*  


Категорија:Окрузи во Долна Саксонија
Инкретин

**Инкретини** — група на метаболички хормони кои го стимулираат намалувањето на нивото на гликоза во крвта. Инкретините се ослободуваат после јадење и ја зголемуваат секрецијата на инсулин од бета-клетките од Лангерхансовите островчиња во панкреасот преку механизам зависен од нивото на гликоза во крвта.

Некои инкретини (GLP-1) исто така го инхибираат ослободувањето на гликагон од алфа-клетките од Лангерхансовите островчиња. Покрај тоа, тие ја намалуваат брзината на апсорпција на хранливи материи преку забавување на празнењето на желудникот и на тој начин директно може да влијаат врз внесот на храна. Два главни кандидати кои ги исполнуваат критериумите за инкретини се интестиналните пептиди гликагонолик пептид-1 (GLP-1) и гастричен инхибиторен пептид (GIP, исто така познат и како гликоза-зависен инсулинотропен полипептид). Двата GLP-1 и GIP брзо се онеспособуваат од страна на ензимот дипептидил пептидаза-4 (DPP-4).

Категорија:Пептидни хормони
Бад Цвишенан

**Бад Цвишенан** (; ) — општина во округот Амерланд, во сојузната покраина Долна Саксонија, Германија. Се наоѓа на Цвишенанското Езеро, околу 17 километри западно од слободниот град Олденбург и околу 60 километри јужно од брегот на Северното Море.

## Географија
### Местоположба

Општината Бад Цвишенан се наоѓа во југоисточниот дел на округот Амерланд. Главното место на општината е истоименото место, кое е сместено на Цвишенанското Езеро, каде се наоѓа и општинската управа.

Главното место Бад Цвишенан денес има изглед на мал современ град со пешачка зона, променада, продавници и ресторани.

### Соседни општини

Општината Бад Цвишенан се граничи на североисток со општината Вифелштеде, на југоисток со градот Олденбург, на југ со општината Едевехт и на северозапад со окружниот град Вестерштеде.

### Општински единици

Општината Бад Цвишенан се состои од 18 единици:

* Ашхаузен
* Бад Цвишенан
* Бло
* Деникхорст
* Екерн
* Елмендорф
* Хеле
* Кајхаузен
* Кајхаузерфелд
* Офен
* Орвеге
* Петерсфен I
* Петерсфен II
* Роструп I
* Роструп II
* Шпекен
* Венен
* Вестерхолтсфелде

## Историја

Во текот на Втората светска војна, Бад Цвишенан бил седиште на најголемата база на Луфтвафе во северниот дел на Германија. Воздухопловната база била жестоко бомбардирана. По војната, базата била претворена во терен за голф.

## Стопанство

Главни стопански дејности во Бад Цвишенан се дрвната индустрија, прехранбената индустрија, како и туризмот.

## Сообраќај

Железничката станица во Бад Цвишенан се наоѓа на железничката линија Олденбург-Лер и има редовни регионални возови.

Во Цвишенанското Езеро постојат редовни фериботски линии од Бад Цвишенан до Драјберген и Роструп.

## Познати луѓе

* Вилхелм Хајнрих Шислер (1821–1898) — лекар
* Карстен Линке (р. 1965) — фудбалер

## Галерија


Податотека:Bad Zwischenahn Kurhaus (33134350490).jpg|Старата бања
Податотека:Oldenburg nach Bad Zwischenahn Landesgartenschau 29.JPG|Поглед на Цвишенанското Езеро
Податотека:Bad Zwischenahn Johanneskirche.jpg|Црква „Св. Јован“ во Бад Цвишенан
Податотека:Bahnhofstraße Bad Zwischenahn.JPG|Пешачката зона
Податотека:Rathaus bad zwischenahn neu.JPG|Општинското собрание
Податотека:Zwischenahn bahnhof.JPG|Железничката станица


## Наводи

## Надворешни врски

Категорија:Амерланд
Категорија:Општини во Долна Саксонија
Категорија:Бањски градови во Германија
Тауер Бич (Лондон)

**Тауер Бич** ― поранешна градска плажа на северниот брег на реката Темза во Лондон, во непосредна близина на Лондонската кула, од 1934 до 1971 година.

## Историја
Свештеникот Таби Клејтон (1885-1972) бил викар на црквата на Сите Светци од 1922 до 1962 година и основач на христијанското движење Ток Х. Во 1933 година тој и д-р Лефтвич го објавиле „*Pageant of the Tower Hill*“ (Longmans, Green &amp;amp; Co), во кој била претставена шема за подобрување на Тауер Хил. Тоа доведе до создавање подоцна истата година на „Tower Hill Improvement Trust“. (Довербата сè уште постои: од 2006 година се вика Доверба на Тауер Хил.)

Едно од најраните акции на организацијата било да се создаде вештачка плажа во Тауер Хил во време кога патувањата на море биле луксуз за семејствата на Ист Енд. Повеќе од 1.500 товари песок биле донесени за да се создаде плажа помеѓу скалите на Свети Кетрин и Кулата. Плажата била отворена за јавноста од потполковникот-гувернер на кулата на 23 јули 1934 година, Џорџ V со одлука дека плажата треба да ја користат децата од Лондон кои требале да имаат „бесплатен пристап засекогаш“. Имало чамци за изнајмување.

Плажата секогаш била затворена при плима и била затворена за време на Втората светска војна. Повторно била отворен во 1946 година од гувернерот на Кулата, полковник Едвард Хамилтон Каркит-Џејмс, но, поради загадување на реките, била затворена во 1971 година. Пристаништето Тауер Милениум делумно се наоѓа на местото на поранешната плажа.

## Отворени денови
Поранешната плажа е сопственост на кралицата, бидејќи кулата се протега до високиот воден знак и вообичаено не е отворена за јавноста. Како дел од Лондонскиот отворен викенд, остатоците од плажата биле отворени за посетители во септември секоја година од 2014 до 2016 година. МОЛА, исто така, нуди повремени водени прошетки на плажа, неодамна во 2018 година.

## Наводи

Категорија:Плажи во Обединетото Кралство
Категорија:Појавено во 1934 година
Категорија:Престаноци во 1971 година
Париски плажи

десно|мини|Париските плажи во 2009 година.
десно|мини|Париските плажи во 2013 година.
**Париските плажи** („Paris-Plages“; до 2006 година Paris-Plage во еднина) ― план што го води канцеларијата на градоначалникот на Париз и создава привремени вештачки плажи секое лето по должината на реката Сена во центарот на Париз, и, оттогаш 2007 година, покрај Басен де ла Вилет, североисточно од Париз. Секој јули и август, патиштата на брегот на Сена се затворени и организираат разни активности, вклучувајќи песочни плажи и палми.

## Историја
Жителите на француските градови традиционално бегаат на море или село во текот на летото, особено во август. Париз е избегнат, бидејќи времето е непријатно топло и влажно, а во центарот има многу туристи. Како и да е, секое лето многу жители се должни да останат во градот, без разлика дали сакаат. Шемата Париски плажи била поттикната во 2002 година од страна на Бертран Деланое, новоизбраниот градоначалник на Социјалистичката партија, како рај за ослободување од бедата на оние што се собрале во непријатниот град.

Првично имало единствена плажа на Риве Дроат. Во 2006 година, втората плажа била додадена на Рив Гош и името на шемата се сменила од еднина во множина. За разлика од многу плажи во Франција, топлес сончање не е дозволено. Пливањето во Сена исто така не е дозволено, од безбедносни причини.

Шемата се покажала како голем успех; бројот на посетители растел секоја година и достигнал четири милиони во 2007 година. Секоја сезона, биле додавани нови особености. Тие вклучуваат  траект поврзувајќи ги двата брега на реката, пловечки базен и уште една област на плажа во Ла Вилет, во североисточниот агол на градот.

Плажите биле изградени бесплатно од LafargeHolcim од 2002 до 2017 година, кога градот Париз го прекинал нивниот договор како одмазда за предлогот на LafargeHolcim за изградба на ѕид на границата Мексико -Соединетите Држави, ветен од претседателот Доналд Трамп.

## Спор за именување со Ле Туке
Името Париски плажи (Париз-плаж) било заштитено со трговска марка во 2002 година. Во август 2006 година, канцеларијата на градоначалникот ја тужела општината Ле Туке-Париз-Плаж за непочитување на трговската марка користејќи ја фразата "Париз-Плаж" во својот туристички маркетинг. Ова било поздравено со скептицизам, бидејќи името на комуната датира од 1912 година, врз основа на претходната народна употреба. Случајот бил отфрлен во 2008 година.

## Наводи

## Надворешни врски

Категорија:Плажи во Франција
Категорија:Париз
Категорија:Појавено во 2002 година
Плажа Сванемален

**Плажата Сванемален** (дански: Svanemøllestranden) е урбана плажа сместена во областа Остербро во Копенхаген, Данска. Плажата е на заливот Сванемален Залив, кај променадата, шеталиште кое го следи брегот помеѓу Копенхагенската област Нордхавн на југ и Туборг Хавн на север. Пристаништето Сванемален и електрана се сместени јужно од плажата. Електраната е комбинирана топлинска и електрична централа. Неговата примарна задача е да снабдува парно греење на мрежата за централно греење на Копенхаген.

## Опис на плажата
Плажата Сванемален била отворена на 20 јуни 2010 година. Дизајнирана од архитектонската фирма Вајт, Тинг, Пејзажна компанија Ваиное и Рамбол, обезбедува плажа од 4.000 квадратни метри со ниски води за семејството, како и пристаниште со должина од 130 метри, што овозможува директен пристап до подлабока вода.

## Наводи

Категорија:Плажи во Копенхаген